防止強迫維吾爾勞動法

《防止強迫維吾爾勞動法》係一條美國法案，禁止進口所有來自新疆嘅產品，除非企業提供明確同埋令人信服嘅證據，證明佢哋嘅供應鏈入面無強迫勞動，先可以獲准進口。

呢條法案由參眾兩院十幾位兩黨議員喺2020年3月聯署推出，發起人包括國會及行政當局中國委員會(CECC)主席、民主黨眾議員占·麥戈文、委員會共同主席、共和黨參議員馬高·魯比奧同埋曾經擔任過該委員會主席嘅共和黨眾議員克里斯·史密斯等人。

呢條法案喺2020年9月22號喺美國眾議院以406票贊成，3票反對被通過咗。

影響 

由於新疆係中國主要嘅棉花產區，法案如果生效，中國嘅大部分輸美棉花產品可能會被禁。美國國會通過咗《防止強迫維吾爾勞動法》之後，良好棉花發展協會之後就有提議去抵制新疆棉花。2021年3月1號，BCI上海代表處微信公眾號發佈叫咗「關於新疆問題的重要申明」嘅文章，喺度申明明確指出，BCI中國專案團隊嚴格遵從BCI嘅審核原則，由2012年開始對新疆專案點所執行嘅歷年第二方可信度審核同第三方驗證，就話未發現一例有關強迫勞動嘅事，呢篇文被人認為係雙重標準。

2021年3月22號，歐洲聯盟、英國、美國同加拿大宣佈就維吾爾人嘅大清洗對中華人民共和國官員實施制裁，係自1989年六四事件歐盟對中國實施武器禁運以嚟嘅首次制裁。響2021年3月24號朝早，中國共青團中央嘅官方賬戶係第一個開始喺新浪微博度發文批鬥，針對H&M喺2020年9月出過嘅一份聲明話唔會再用新疆棉花。嗰份聲明被認為係對維吾爾人嘅大清洗去表態，而喺中國大陸社交網絡上就被官媒同網民發起抵制行動。

爭議

蘋果被揭遊說國會議員反對 
2020年11月21號，《華盛頓郵報》揭發，蘋果公司喺參議院游說國會議員反對法案。因為香港國安法被逼流亡海外嘅前香港立法會議員羅冠聰，就喺社交網站回應事件，有提到Apple Store唔畀員工佩帶黃口罩，禁止喺Apple Pencil上刻「liberate HKERS」字眼，呼籲要監察呢啲公司嘅言行，防止佢哋為咗配合中共而犧牲人權自由。

資料來源 

維吾爾族
中美關係
美國法律